OzLabs/hebrew-wiki-articles huggingface dataset:
איוואן סרוב

איוואן אלכסנדרוביץ' סרוב (12 באוגוסט 1905, כפר אפימסקויה, מחוז המשנה קדניקובסקי, מחוז וולוגדה, האימפריה הרוסית - 1 ביולי 1990, קרסנוגורסק, מחוז מוסקבה, רוסיה הסובייטית, ברית המועצות) היה ראש השירותים החשאיים הסובייטים, ראש מינהל המודיעין הראשי של המטה הכללי בשנים 1958–1963, היו"ר הראשון של הוועדה לביטחון המדינה בשנים 1954–1958, גיבור ברית המועצות.

משנת 1947 עד 1954 שימש כסגן השר לענייני פנים של ברית המועצות, בשנים 1941 עד 1947 היה סגן קומיסר הפנים העממי של ברית המועצות, בשנים 1939 עד 1941 שימש כקומיסר הפנים העממי של אוקראינה הסובייטית, מפברואר ליולי 1939 עמד בראש המינהל הראשי של מיליציית הפועלים והאיכרים של הנ.ק.ו.וד., דהיינו ראש המשטרה הסובייטית.

היה חבר בוועד המרכזי של המפלגה הקומוניסטית של ברית המועצות והיה חבר הסובייט העליון.

== ביוגרפיה וקריירה צבאית ==
סרוב נולד ב-13 באוגוסט 1905, באפימסקוי, כפר במחוז וולוגדה שבאימפריה הרוסית, למשפחה רוסית.<ref></ref>

=== בצבא האדום ===
ב-1923, כשהיה בן 18, הצטרף לצבא האדום זמן קצר לאחר תום מלחמת האזרחים הרוסית. בשנת 1926 הפך לחבר במפלגה הקומוניסטית של ברית המועצות, וסיים את לימודיו בבית הספר לקציני התותחנים בלנינגרד בשנת 1928.<ref></ref> באמצע שנות ה-30 למד באקדמיה הצבאית היוקרתית פרונזה.<ref></ref> בשנת 1939, סרוב הצטרף לקומיסריון הפנים העממי של ברית המועצות (נ.ק.ו.ד.).

=== נ.ק.ו.ד. ===
סרוב כיהן כקומיסר האוקראיני של ה-נ.ק.ו.ד. בין השנים 1939 עד 1941. במהלך כהונתו כקומיסר האוקראיני של הנ.ק.ו.ד. סרוב סייע בארגון מבצע עדשה בו הסובייטים גירשו את הצ'צ'נים מחבל הקווקז. כמו כן, סרוב היה אחראי גם על תיאום הגירוש מהמדינות הבלטיות ומפולין.<ref></ref>

בשנת 1940, סרוב היה אחד מהפקידים בדרגים הגבוהים האחראיים על טבח יער קאטין, בו טבחו הסובייטים באנשי צבא ורוח פולנים.<ref></ref><ref></ref> כמו כן, מגזין "טיים" האשים אותו באחריות למותם של "מאות אלפי איכרים אוקראינים" בתקופה זו.<ref></ref> סרוב היה עמיתו של ניקיטה חרושצ'וב באוקראינה הסובייטית, ראש המדינה המקומי, שבעצמו זכה לכינוי "הקצב של אוקראינה".<ref></ref>

== קישורים חיצוניים ==

* [http://www.mk.ru/politics/2016/05/05/taynye-dnevniki-pervogo-predsedatelya-kgb-stalin-ostalsya-nedovolen.html יומניו הסודיים של היו"ר הראשון של הק.ג.ב: "סטלין לא היה מרוצה"]
* [https://www.rulit.me/books/zapiski-iz-chemodana-tajnye-dnevniki-pervogo-predsedatelya-kgb-najdennye-cherez-25-let-posle-ego-sme-read-459649-1.html פתקים מהמזוודה]

== הערות שוליים ==

קטגוריה:אנשי המודיעין הצבאי הרוסי
קטגוריה:גנרלים סובייטים
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:מקבלי עיטור סובורוב
קטגוריה:מקבלי עיטור קוטוזוב
קטגוריה:מקבלי עיטור המלחמה הפטריוטית הגדולה
קטגוריה:מעוטרי צלב גרונוולד
קטגוריה:אנשי ק.ג.ב.
קטגוריה:המרד ההונגרי: אישים
קטגוריה:רוסים שנולדו ב-1905
קטגוריה:רוסים שנפטרו ב-1990
גריניץ' (אי, איי שטלנד הדרומיים)

האי גריניץ או האי גרניץ (באנגלית: Greenwich Island) הוא אי באיי שטלנד הדרומיים שבאנטארקטיקה.

האי ממוקם בין האי רוברט לבין האי ליווינגסטון.

אורכו של האי 27.7 קילומטרים.

רוחבו בין 800 מטרים (ברוחב הצר ביותר) ל-11.11 קילומטרים (ברוחב הרחב ביותר); רוחבו הממוצע של האי 5.23 קילומטרים.

שטחו של האי 142.7 קילומטרים רבועים.

שיא גובהו של האי (בפסגת מומצ'יל) - הוא 625 מטרים מעל פני הים.

== היסטוריה ==
=== מקור השם ===

בשנת 1821 ניתן השם גריניץ' לאי.

=== בסיסי מחקר ===

בסיס המחקר הצ'יליאני ארתורו פראט ממוקם על החוף הצפון - מזרחי של האי; תחנת המחקר הוקמה בשנת 1947.

בסיס המחקר האקוודורי פדרו ויסנטה מאלדונאדו ממוקם על החוף הצפוני של האי.

מדענים צ'יליאנים טענו כי עמים ילידים ביבשת אמריקה הגיעו אל האי, בעקבות ממצאים ארכאולוגיים - שני ראשי חץ - שהתגלו באי; עם זאת, התגלה כי מדובר במרמה.

== גלריה ==
<gallery class="center">
קובץ:Powell-Chart-1822.png|תרשים איי שטלנד הדרומיים משנת 1822 מעשה ידי ציד כלבי הים ג'ורג' פאוול
קובץ:Livingston-Island-Map-2010.jpg|מפה טופוגרפית של איי שטלנד הדרומיים
קובץ:Greenwich.jpg|מבט מהאי ליווינגסטון לעבר רמת ברזניק שבאי גרניץ'. באמצע התמונה האי האף מון (חצי הירח)
קובץ:St-Kiprian-Greenwich.jpg|מבט ממצר ברנספילד לעבר נקודת פורד ופסגת סנט קיפריאן
</gallery>

== לקריאה נוספת ==

<div class="mw-content-ltr">• Christophe Fatras, Beatriz Fajardo Fernandez-Palma, Carlos Martillo, [https://www.sciencedirect.com/science/article/abs/pii/S1873965220300293 Estimating ice retreat on Greenwich island – Antarctica between 1956 and 2019 using optical and SAR imagery], Polar Science, Volume 24, 2020, 100526, ISSN 1873-9652, https://doi.org/10.1016/j.polar.2020.100526.</div>

<div class="mw-content-ltr">• F. Poblete, C. Arriagada, P. Roperch, N. Astudillo, F. Hervé, S. Kraus, J.P. Le Roux, [http://repositorio.uchile.cl/bitstream/handle/2250/125554/Poblete_F.pdf?sequence=1 Paleomagnetism and tectonics of the South Shetland Islands and the northern Antarctic Peninsula], Earth and Planetary Science Letters 302 (2011) 299–313, https://doi.org/10.1016/j.epsl.2010.12.019</div>

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:6018 האי גריניץ'] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=5662&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR האי גריניץ'] באתר הגאזט האנטארקטי המשווה SCAR של ממשלת אוסטרליה
* [https://www.marineregions.org/gazetteer.php?p=details&id=9648 האי גריניץ'] באתר marineregions
* [https://www.mindat.org/loc-266055.html האי גריניץ'] באתר mindat
* 
* 
* [https://www.yr.no/en/forecast/daily-table/2-6634195/Antarctica/Greenwich%20Island תחזית מזג אוויר עדכנית ארוכת טווח עבור האי גריניץ']

== הערות שוליים ==

*
גריניץ'
גריניץ'
תת-חבורה פרו-נורמלית

בתורת החבורות, תת-חבורה H של חבורה G היא פרו-נורמלית אם כל תת-חבורה 'H הצמודה לה ב-G, צמודה לה כבר בתת-החבורה הנוצרת על ידי H ו-'H. כל תת-חבורת סילו היא פרו-נורמלית.

כל תת-חבורה נורמלית היא פרו-נורמלית. תת-חבורה תת-נורמלית פרו-נורמלית היא נורמלית.

כל תת-חבורה אב-נורמלית היא פרו-נורמלית. כל תת-חבורה פרו-נורמלית היא פרה-נורמלית (paranormal), ולכן גם פולי-נורמלית.

קטגוריה:תורת החבורות
נג'סקרש

נג'סקרש (בהונגרית: Nagyszekeres) הוא כפר קטן במחוז סבולץ'-סטמאר-ברג שבצפון מזרח הונגריה, על הגבול המשולש שמפריד בין הונגריה-רומניה-אוקראינה. 

בדומה ליישובים רבים באירופה, גם אוכלוסיית נג'סקרש קטנה משמעותית בעשרות השנים האחרונות, מ-557 תושבים בשנת 1990 עד 475 תושבים בשנת 2020.

הכפר ואזורו מיושבים לסירוגין כבר מהמאה ה-15.

==יהודי נג'סקרש==
יהודים חיו בנג'סקרש בתקופות זמן שונות. משנת 1885 היו יהודי הכפר כפופים לקהילה היהודית בפהרגיארמט. כמו כן היה להם בית קברות יהודי, שעדיין קיים, ובו כ-4 מצבות, חלקן שבורות. בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|10
|
|-
|1880
|10
|413
|-
|1910
|21
|
|-
|1920
|18
|
|-
|1930
|15
|
|-
|1941
|15
|562
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
הקבינט של ארצות הברית בממשל קלווין קולידג'

הקבינט של הנשיא קולידג', 1924
הקבינט של ארצות הברית בממשל קלווין קולידג כיהן במשך חמש שנים ושבעה חודשים, ממועד השבעת הנשיא קולידג' ב-3 באוגוסט 1923 - לאחר מות הנשיא וורן הרדינג, ועד לסיום כהונתו ב–3 במרץ 1929.

==הרכב הקבינט==
הקבינט כלל 11 בעלי תפקידים. בסך הכל כיהנו בו 20 גברים.

כל חברי הקבינט של הרדינג בעת מותו המשיכו לכהן בקבינט של יורשו, ומרביתם הוסיפו לכהן בו שנים אחדות עד שהוחלפו. שלושה מהם כיהנו בקבינט במשך כל תקופת נשיאותו של קולידג'. היו אלו מזכיר האוצר אנדרו מלון, המנהל הכללי של הדואר הארי סטיוארט ניו ומזכיר העבודה ג'יימס דייוויס.

בתחילת כהונתו לא היה לקולידג' סגן נשיא, שכן הוא היה סגן הנשיא הנבחר וירש את הנשיא הרדינג. לאחר הבחירות לנשיאות ב-1924, שבהן נבחר קולידג' עצמו לנשיא, צורף לקבינט סגן הנשיא הנבחר צ'ארלס דוז.

מזכיר המסחר הרברט הובר, שהיה לנשיא שירש את קולידג', עזב את תפקידו ואת הקבינט לאחר שנבחר למועמד המפלגה הרפובליקנית לנשיאות.

==חברי הקבינט==
===מזכירי מחלקות הממשל===
* מזכיר המדינה: צ'ארלס אוונס יוז (1923-1925), פרנק קלוג (1925-1929)
* מזכיר האוצר: אנדרו ויליאם מלון (1923–1929)
* מזכיר המלחמה: ג'ון ויקס (1923-1925), דווייט דייוויס (1925-1929)
* התובע הכללי: הארי מיקאיה דוהרטי (1923-1924), הרלן סטון (1924-1925), ג'ון גריבלדי סרג'נט (1925-1929)
* המנהל הכללי של הדואר: הארי סטיוארט ניו (1923-1929)
* מזכיר הצי: אדווין דנבי (1923-1924), קרטיס וילבור (1924-1929)
* מזכיר הפנים: יוברט וורק (1923-1928), רוי אוון וסט (1928-1929)
* מזכיר החקלאות: הנרי קאנטוול וואלאס (1923-1924), הווארד מייסון גור (1924-1925), ויליאם מריון ז'רדן (1925-1929)
* מזכיר המסחר: הרברט הובר (1923-1928), ויליאם וייטינג (1928-1929)
* מזכיר העבודה: ג'יימס ג' דייוויס (1923–1929)

===בעלי תפקידים ברמת הקבינט===
* סגן הנשיא: צ'ארלס דוז (1925–1929)

*
קולידג'
נזיבאייבסק

נזיבאייבסק (ברוסית: Называ́евск) היא עיר ברוסיה במחוז אומסק.

==גאוגרפיה==
נזיבאייבסק ממוקמת במערבו של מחוז אומסק, בשטחה של ערבת אישים. העיר נחתכת לשני חלקים על ידי מסילת רכבת שמחברת את טיומן עם אומסק. המרחק לאומסק בנסיעה דרך כביש הוא 210 קילומטר.

==היסטוריה==
היישוב הוקם בשנת 1910 כחלק מתחנת רכבת נזיבאייבסקיה של הרכבת הטרנס-סיבירית. באותה שנה החלה בניה של מבני שירות של הרכבת והיישוב.

בשנת 1913 בקו החלה תנועת רכבות. לקראת מלחמת העולם הראשונה נזיבאייבסקיה הפכה למרכז כלכלי-מסחרי חשוב של אזור חקלאי רחב. יחד עם התפתחות מסחרית-כלכלית גדלה גם אוכלוסיית המקום.

לפני מהפכת 1917 כאן נבנתה כנסייה, אך היא נהרסה בסביבות 1949–1950.

בשנת 1918 היישוב נכבש על ידי החיילים הצ'כוסלובקים וקוזאקים. בקיץ 1919 המקום נכבש על ידי הצבא האדום.

ב-1932 החל לצאת לאור עיתון מקומי.

בשנות ה-50 של המאה ה-20 נזיבאייבסק החלה להתפתח בצורה מואצת, ב-1956 היישוב קיבל את שמו הנוכחי.

==אוכלוסייה==
אוכלוסיית נזיבאייבסק לפי שנים:
{| class="wikitable"
| ||שנה || מספר תושבים
|-
|1 || 1939 || 10,200
|-
|2 || 1970 || 15,792
|-
|3 || 1989 || 14,416
|-
|6 || 2002 || 13,012
|-
|7 || 2009 || 12,229
|-
|8 || 2010 || 11,615
|-
|9 || 2015 || 11,382
|-
|10 || 2021 || 10,709
|}

==קישורים חיצוניים==

* 

קטגוריה:מחוז אומסק: ערים
קטגוריה:יישובים שהוקמו ב-1910
I Hear a Symphony (שיר)

I Hear a Symphony (בעברית: אני שומע/ת סימפוניה) הוא שיר שהוקלט על ידי להקת הבנות האמריקאית הסופרימס, מתוך אלבום האולפן השמיני שלה, I Hear a Symphony.<ref name=":0"></ref> השיר יצא לאור ב-6 באוקטובר 1965, על ידי חברות התקליטים מוטאון ואם 1083, כסינגל הראשון מתוך האלבום.<ref name=":0" />

השיר נכתב והופק על ידי צוות הפזמונאים והמפיקים הראשי של מוטאון, הולנד-דוזייר-הולנד, והפך לשיר הפופ השישי של הסופרימס שכבש את פסגת מצעד הבילבורד הוט 100 בארצות הברית, החל מ-14 בנובמבר 1965 ועד 27 בנובמבר 1965.<ref></ref><ref></ref> במצעד הסינגלים הבריטי הגיע למקום ה-39 בלבד.<ref></ref>

== רקע ==
עבור הסופרימס נכתבו רצף של להיטים ב-1964 ו-1965, על ידי הולנד-דוזייר-הולנד. באמצע 1965 הבינו המפיקים שהם נפלו בתלם כאשר "Nothing but Heartaches" של הסופרימס לא הצליח להגיע לעשירייה הפותחת במצעד הבילבורד הוט 100; דבר שהוביל לשבירת רצף כבישת פסגת המצעד שהצליחה הסופרימס לצבור כשהוציאה את "Where Did Our Love Go". הנשיא של מוטאון, ברי גורדי, לא היה מרוצה מהביצוע של "Nothing but Heartaches", והפיץ את ההודעה הבאה:

בעקבות כך, הולנד-דוזייר-הולנד התחילו להתנסות בכתיבה והפקה של מוזיקה חדשה. התוצאה הייתה "I Hear a Symphony", שיר עם מבנה מוזיקלי מורכב יותר מההוצאה הקודמות של הסופרימס. "I Hear a Symphony" הופץ כסינגל במקום שיר אחר שהולנד-דוזייה-הולנד כתבו עבור הסופרימס, "Mother Dear", שהוקלט באותו הסגנון של להיטיה הקודמים. בריאיון משנת 1968,<ref></ref> דיאנה רוס אמרה שזה היה אחד מהשירים שהיא הכי אהבה להקליט ולבצע, אך הדגישה שהוא היה מאתגר.

"I Hear a Symphony" נכלל באלבום בעל אותו השם, והפך לשירה השישי של הסופרימס שכבש את פסגת מצעד הבילבורד הוט 100. לאחר שהוציאה את "My World Is Empty Without You" (מקום חמישי) ו-"Love Is Like an Itching in My Heart" (מקום 9) צברה הלהקה רצף נוסף של ארבעה שירי מקום ראשון: "You Can't Hurry Love", "You Keep Me Hangin' On", "Love Is Here and Now You're Gone" ו-"The Happening". הלהקה ביצעה את השיר המצליח ב-The Mike Douglas Show ב-3 בנובמבר 1965.<ref></ref>

== ביקורת וגרסאות כיסוי ==
בבילבורד כינו את השיר כ"שובר קופות" וכן, "בלדת קצב כתובה היטב עם פעמה קצבית וקולות גבוהים".<ref></ref>

הזמר סטיבי וונדר הקליט את השיר בשנת 1966,<ref></ref> כמו גם האחים איסלי. מייקל ג'קסון הקליט את השיר עם חמישיית הג'קסונים בשנת 1970 באולפני ההקלטות של מוטאון שבלוס אנג'לס, קליפורניה. זמרת הפופ הקנדית אריה פאצ'ין הקליטה את השיר עבור אלבומה, My Name Is Eria Fachin, מ-1988.<ref></ref> גרסתה לא הצליחה להיכנס למיינסטרים.

== קרדיטים ==
כל הקרדיטים שלהלן לקוחים מ-Discogs.<ref name=":0" />
* דיאנה רוס – שירה ראשית
* פלורנס בלארד ומרי וילסון – שירת רקע
* האחים פאנק – כלי נגינה
** מייק טרי – סקסופון בריטון

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref name="google.com"></ref>
|פלטינה
|1,000,000<ref name="google.com"/><ref></ref>
|-
! colspan="3" |סיכום
|-
!בכל העולם
|
|2,000,000
|}

== קישורים חיצוניים ==

* 

== הערות שוליים ==

קטגוריה:שירי 1965
קטגוריה:סינגלים מ-1965
קטגוריה:שירי הסופרימס
קטגוריה:שירים באנגלית
קטגוריה:שירים שנכתבו על ידי הולנד-דוזייר-הולנד
קטגוריה:שירים שהופקו על ידי בריאן הולנד
קטגוריה:שירים שהופקו על ידי למונט דוזייר
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת מוטאון
My World Is Empty Without You

My World Is Empty Without You (בעברית: העולם שלי ריק בלעדיך) הוא שיר שהוקלט על ידי להקת הבנות האמריקאית הסופרימס, מתוך אלבום האולפן השמיני שלה, I Hear a Symphony.<ref name=":0"></ref> השיר יצא לאור ב-29 בדצמבר 1965, על ידי חברות התקליטים מוטאון ואם 1083, כסינגל השני מתוך האלבום.<ref name=":0" />

השיר הגיע למקום החמישי במצעד הבילבורד הוט 100.<ref></ref>

== רקע ==
השיר נכתב והופק על ידי צוות הפזמונאים והמפיקים הראשי של מוטאון, הולנד-דוזייר-הולנד. הוא מאופיין בקצב מהיר, המלווה במילים קודרות שמתעמקות בתחושות הדיכאון שיכול בן אדם להרגיש לאחר פרידה. תחושת הדיכאון עשויה לכלול תחושות נוספות כדוגמת דכדוך, עצב וחוסר מצב רוח ככלל.

"My World Is Empty Without You" היה אחד השירים הבודדים שכתב הצוות עבור הסופרימס שלא הגיע למקום הראשון, אלא הגיע בשיאו למקום החמישי במצעד הבילבורד הוט 100 במשך שבועיים בפברואר 1966,<ref></ref> ולמקום העשירי במצעד שירי ה-R&B/היפ-הופ; כמו כן, הוא לא נכנס למצעד הסינגלים הבריטי. הלהקה ביצעה את "My World Is Empty Without You" בתוכנית הטלוויזיה המצליחה של CBS, "המופע של אד סאליבן", ביום ראשון 20 בפברואר 1966.<ref></ref>

בבילבורד תיארו את השיר כ"כזה המזכיר את הפעמה הקצבית של 'I Hear a Symphony', שהוציאה הלהקה קודם לכן".<ref></ref>

== קרדיטים ==
כל הקרדיטים שלהלן לקוחים מ-Discogs.<ref name=":0" />
* דיאנה רוס – שירה ראשית
* פלורנס בלארד ומרי וילסון – שירת רקע
* האחים פאנק – כלי נגינה

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref></ref>
|
|1,000,000
|}

== קישורים חיצוניים ==

== הערות שוליים ==

קטגוריה:שירי 1965
קטגוריה:סינגלים מ-1965
קטגוריה:סינגלים מ-1991
קטגוריה:שירי הסופרימס
קטגוריה:שירי סטיבי וונדר
קטגוריה:שירים באנגלית
קטגוריה:שירים שנכתבו על ידי הולנד-דוזייר-הולנד
קטגוריה:שירים שהופקו על ידי בריאן הולנד
קטגוריה:שירים שהופקו על ידי למונט דוזייר
קטגוריה:שירים על כאב לב
קטגוריה:שירי בארוק פופ
קטגוריה:סינגלים בהוצאת מוטאון
מריו בסיל

מריו בסיל (בערבית: ماريو باسيل) הוא שחקן, קומיקאי, סטנדאפיסט, מגיש טלוויזיה, מפיק ובמאי לבנוני.

בסיל מפורסם בעולם הערבי כולו. הוא משתתף בסדרות טלוויזיה וזכה בפרסים, בהם פרס מורקס ד'אור היוקרתי, בקטגוריית הקומיקאי הטוב לשנת 2009

בסיל הוא נוצרי מרוני. באוקטובר 2018 הוא נישא בנישואים אזרחיים לאלכסנדרה צ'יסטיאקובה, עורכת דין מרוסיה.

==קישורים חיצוניים==

* [https://wikispro.com/mario-bassil-wiki-networth-age/ ביוגרפיה]

==הערות שוליים==

קטגוריה:לבנונים שנולדו ב-1965
קטגוריה:קומיקאים
קטגוריה:מפיקים
קטגוריה:סטנדאפיסטים
קטגוריה:במאי קולנוע לבנונים
קטגוריה:מרונים
ולריאן זורין

ולריאן אלכסנדרוביץ' זורין (1 בינואר 1902 - 14 בינואר 1986) היה דיפלומט סובייטי, הזכור ביותר בזכות העימות המפורסם שלו עם עדלי סטיבנסון ב-25 באוקטובר 1962, במהלך משבר הטילים בקובה.

== חיים וקריירה ==
זורין נולד בנובוצ'רקאסק. לאחר שהצטרף למפלגה הקומוניסטית של ברית המועצות בשנת 1922, מילא זורין תפקיד ניהולי בעיריית מוסקבה ובוועד המרכזי של הקומסומול עד שנת 1932. בשנת 1935 סיים את לימודיו במכון הקומוניסטי הגבוה לחינוך (Высший коммунистический институт просвещения). בשנים 1935 עד 1941 עבד זורין במשימות רבות של המפלגה וכמורה. בשנים 1941–1944 הועסק בוועדה העממית לענייני חוץ, שהפכה בהמשך למשרד החוץ הממשלתי.

בשנים 1945 עד 1947 שימש זורין בתור השגריר הסובייטי בצ'כוסלובקיה. בשנת 1948 סייע בארגון ההפיכה בצ'כוסלובקיה. בשנים 1947 עד 1955 ושוב בשנים 1956 עד 1965 הוא היה סגן שר החוץ של ברית המועצות. במקביל מילא תפקידים אחרים, בהם תפקיד הנציג הסובייטי הקבוע במועצת הביטחון של האו"ם בשנים 1952 עד 1953. בשנים 1955 עד 1956 היה זורין השגריר הסובייטי הראשון ברפובליקה הפדרלית של גרמניה. בשנים 1956–1965 הוא ייצג שוב את ברית המועצות במועצת הביטחון של האו"ם, מה שהוביל לעימות המפורסם שלו עם עדלי סטיבנסון ב-25 באוקטובר 1962, במהלך משבר הטילים בקובה.

לאחר ההתנקשות בג'ון פ. קנדי בשנת 1963, פרסם זורין הצהרה שנויה במחלוקת על הסיבות הפוטנציאליות לרצח הנשיא, אשר ביטל את האמונות כי קנדי נהרג על ידי פנאט שמאלני בשם לי הארווי אוסוואלד, ובמקום זאת שיער כי ייתכן שהיה זה תוצאה של השקפותיו המתקדמות של קנדי בנוגע לזכויות האזרח ו"החלאות" של הדרום האמריקני.

בשנים 1965 עד 1971 שימש זורין כשגריר ברית המועצות בצרפת ובשנת 1971 מונה לשגריר למשימות מיוחדות של משרד החוץ של ברית המועצות. בקונגרס ה-22 וה-23 של המפלגה הקומוניסטית ב-1961 וב-1966 נבחר זורין לוועד המרכזי של המפלגה.
===משבר הטילים בקובה===

במהלך משבר הטילים בקובה באוקטובר 1962, העביר שגריר ארצות הברית עדלי סטיבנסון מצגת הסברה במושב חירום של מועצת הביטחון. במצגת, שמשכה כיסוי טלוויזיוני נרחב, הוא שאל בכוח את שגריר ברית המועצות באומות המאוחדות ולריאן זורין אם מדינתו תציב טילים גרעיניים בקובה. במהלך השאלה נראה שזורין נרתע מלהשיב, סטיבנסון זירז את תשובתו של זורין ואמר "אל תחכה לתרגום, ענה 'כן' או 'לא'!". כאשר זורין השיב כי "אינני בבית משפט אמריקאי, ולכן לא אענה על שאלה שמופנית אליי כאילו שאל אותי עורך דין, אענה לך בבוא העת," ענה לו סטיבנסון "אני מוכן לחכות לתשובה שלי עד שהגיהנום יקפא". סטיבנסון הראה תמונות שצולמו על ידי מטוס הריגול לוקהיד U-2 שאיששו טענה כי ברית המועצות הציבה טילים גרעיניים בקובה, אחרי שזורין רמז שהם לא קיימים.

זורין עם אשתו בשנת 1962

==קישורים חיצוניים==

* 

==הערות שוליים==

קטגוריה:שגרירי ברית המועצות ורוסיה באו"ם
קטגוריה:שגרירי ברית המועצות
קטגוריה:שגרירים בגרמניה
קטגוריה:שגרירים בצרפת
קטגוריה:שגרירים בצ'כוסלובקיה
קטגוריה:סובייטים שנולדו ב-1902
קטגוריה:סובייטים שנפטרו ב-1986
האיגוד העולמי של גני חיות ואקווריומים

[[קרנף רחב-שפה בשטח הספארי ברמת גן, החבר בארגון.]]

האיגוד העולמי של גני החיות והאקווריומים (באנגלית: World Association of Zoos and Aquariums, ובראשי תיבות: WAZA) הוא ארגון גג עבור קהילת גני החיות והאקווריומים העולמית. מטרת הארגון היא לספק מנהיגות ותמיכה בגני חיות, אקווריומים וארגוני שותפות בעולם בטיפול בבעלי חיים וברווחתם, שימור המגוון הביולוגי, חינוך סביבתי וקיימות גלובלית.

== הארגון ==
חברי הארגון כוללות גני חיות ואקווריומים מובילים, עמותות אזוריות ולאומיות של גני חיות ואקווריומים וכן כמה ארגוני שותפים, מכל רחבי העולם.

החברים ב-WAZA כוללים יותר מ-250 גני חיות ואקווריומים, וכן כ-25 ארגונים אזוריים. בנוסף, כ-1300 גני חיות מקושרים ל-WAZA באמצעות חברות באחת מהאגודות האזוריות או הלאומיות, ולמעלה מ-700 מיליון מבקרים עוברים דרך אלה מדי שנה.

כל חברי WAZA מחויבים לעמוד ב"קוד WAZA של אתיקה ושל רווחת בעלי החיים", שאומץ על ידי WAZA בשנת 2003.

== האיגוד וישראל ==
כיום חברים בארגון הספארי ברמת גן, גן החיות התנכ"י והחי פארק שנמצאים בישראל.

== ראו גם ==

* האיגוד האירופאי של גני החיות והאקווריומים
* ארגון גני החיות הישראלי

== קישורים חיצוניים ==
* 

קטגוריה:גן חיות
קטגוריה:ארגוני בעלי חיים
יחסי בנין–צרפת

שגרירות בנין בפריז
יחסי בנין–צרפת הם יחסי החוץ בין בנין וצרפת.

== סקירה כללית ==
ב קמה בדרום בנין ממלכת דהומיי, שהתקיימה עד לתבוסתה הסופית בידי האימפריה הקולוניאלית הצרפתית ב-1894. עד המאה ה-19 היוותה דהומיי מרכז חשוב של סחר העבדים האטלנטי.

בשנת 1899 האזור צורף למושבות אפריקה המערבית הצרפתית. בימי הממשל הצרפתי פותחו תחבורתה וכלכלתה של המושבה. בשנת 1958 חתמה כניסתה לקונסיי דה ל'אנטאנט (מועצת מדינות ההסכמה, יחד עם חוף השנהב, וולטה עלית, וניז'ר) והייתה למדינה אוטונומית וב-1 באוגוסט 1960 קיבלה את עצמאותה. נשיא המדינה הראשון היה אובר מאגה. לאחר עצמאותה כוננה בנין יחסים דיפלומטיים עם צרפת.

נשיא צרפת עמנואל מקרון קיבל את נשיא בנין פטריס טאלון בארמון האליזה ב-6 במרץ 2018. שר המדינה ז'אן-בטיסט למואן ביקר בקוטונו בין התאריכים 14 עד 16 בפברואר 2018. שרת הספורט לורה פלסל ביקרה בבנין בין 26 ל-29 ביולי 2018.

הנשיא פרנסואה הולנד קיבל את הנשיא טאלון שלוש פעמים בשנת 2016 (אפריל, יולי ודצמבר) וביקר בקוטונו ב-2 ביולי 2015 בהזמנת עמיתו הבניני.

ביקורי שרים מתקיימים גם באופן קבוע. שרי המדינה אנדרה ואליני וז'אן-מארי לה גן ביקרו בקוטונו במאי 2016, ואילו שר החוץ של בנין, אורליאן אגבנונסי , התקבל על ידי מקבילו ז'אן-מארק ארו בפריז במרץ 2017.

== יחסים כלכליים ==
הסחר בין צרפת לבנין מאופיין ביבוא צרפתי מוגבל (2.4 מיליון אירו בשנת 2018), המורכב בעיקר ממוצרי חקלאות ותוצרת מזון חקלאית מועטה. לכן לצרפת יש עודף סחר של 220.2 מיליון אירו. היצוא הצרפתי הסתכם ב-222.7 מיליון אירו בשנת 2018. הייצוא המסורתי הצרפתי הוא תרופות ועופות.

בבנין קיימים כ-40 עסקים צרפתים. הם מרוכזים בתחומי הלוגיסטיקה, הבנייה והבנקאות ומעסיקים ישירות בין 4,000 ל-4,500 עובדים.

== נציגויות דיפלומטיות ==
* בנין מחזיקה בצרפת שגרירות בפריז.
* צרפת מחזיקה בבנין שגרירות בקוטונו.

== קישורים חיצוניים ==

* [https://www.diplomatie.gouv.fr/en/country-files/benin/ יחסי בנין–צרפת] באתר משרד החוץ הצרפתי

== הערות שוליים ==
נמשבורזובה

נמשבורזובה (בהונגרית: Nemesborzova) הוא כפר קטן במחוז סבולץ'-סטמאר-ברג שבצפון מזרח הונגריה. 

הכפר ואזורו מיושבים לסירוגין כבר מתקופת הברונזה.

==יהודי נמשבורזובה==
יהודים חיו בנמשבורזובה בתקופות זמן שונות. משנת 1885 היו יהודי הכפר כפופים לקהילה היהודית בפהרגיארמט. בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|6
|
|-
|1880
|4
|165
|-
|1910
|12
|
|-
|1920
|5
|
|-
|1930
|5
|
|-
|1941
|5
|126
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
אולצ'וואפאטי

אולצ'וואפאטי (בהונגרית: Olcsvaapáti) הוא כפר קטן במחוז סבולץ'-סטמאר-ברג שבצפון מזרח הונגריה. 

בדומה ליישובים רבים באירופה, גם אוכלוסיית אולצ'וואפאטי קטנה משמעותית בעשרות השנים האחרונות, מ-415 תושבים בשנת 1990 עד 279 תושבים בשנת 2020.

הכפר ואזורו מיושבים לסירוגין כבר מהמאה ה-13.

עד המאה ה-16 היו שני יישובים נפרדים אולצ'ווה (Olcsva) ואפאטי (Apáti) שהתמזגו לכפר אחד בשנת 1573.

==יהודי אולצ'וואפאטי==
יהודים חיו באולצ'וואפאטי בתקופות זמן שונות. יהודי הכפר היו כפופים לקהילה היהודית בויטקה. בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|10
|
|-
|1880
|17
|413
|-
|1910
|35
|
|-
|1920
|19
|
|-
|1930
|8
|
|-
|1941
|5
|562
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
טסלה אנרג'י

טסלה אנרג'י היא חברת בת של טסלה בתחום האנרגיה הנקייה. החברה מפתחת, בונה, מתקינה ומוכרת מערכות לייצור אנרגיה סולארית פוטו-וולטאית, מוצרים לאחסון אנרגיה של סוללות, וכן מוצרים ושירותים נלווים אחרים למגורים, מסחר ולקוחות תעשייתיים. 

החברה הוקמה ב-2016 לאחר שטסלה רכשה את חברת SolarCity ומיזגה אותה עם חברת Zep Solar. סולאר-סיטי שנוסדה ב-4 ביולי 2006, על ידי פיטר ולינדון ריב, בני דודיו של מנכ"ל טסלה, אילון מאסק, נרכשה בעלות של כ-2.6 מיליארד דולר ומוזגה עם פעילות מוצרי אחסון הסוללות ליצירת טסלה אנרגיה<ref name="Walsh 2008"></ref><ref name="2013 Top Contractors"></ref>.

מוצרי החברה כללו, נכון ל-2021, פאנלים סולאריים, מערכת רעפים סולאריים בשם Tesla Solar Roof, ממיר בשם "Tesla Solar Inverter", מכשיר לאחסון אנרגיה ביתי בשם פאוורוול, ומערכות אחסון אנרגיה בקנה מידה גדול המכונות פאוור-פק ומגה-פק.

בשנת 2020 פרסה החברה מערכות אנרגיה סולארית המסוגלות לייצר 205 מגה וואט (היא דורגה שלישית במתקני שמש למגורים בארצות הברית) ופרסה 3 GWh של מוצרי אחסון אנרגיה של סוללות<ref name="10K"></ref>.

מטה החברה ממוקם בעיר פרימונט, באיסט ביי במדינת קליפורניה שבארצות הברית.

== הערות שוליים ==

==קישורים חיצוניים==

קטגוריה:חברות אמריקאיות שנסחרו בנאסד"ק
אנרג'י
קטגוריה:חברות אנרגיה סולארית
קטגוריה:חברות אנרגיה אמריקאיות
ברבורה סימנובה

ברבורה סימנובה (בצ'כית: Barbora Seemanová; נולדה ב-1 באפריל 2000) היא שחיינית צ'כית, אלופת אירופה (בודפשט 2021) במשחה ל-200 מטר חופשי.

== ביוגרפיה ==
סימנובה נולדה וגדלה בפראג.

===2016===
באולימפיאדת ריו דה ז'ניירו (2016) סיימה סימנובה במקום 31 במשחה ל-200 מטר חופשי בתוצאה של 2:00.26 דקות. נוסף לכך, היא השתתפה במשחה שליחות 4x100 מטר מעורב, אך הרביעייה פסלה.

===2018===
באולימפיאדת הנוער בואנוס איירס (2018) שנערכה בבואנוס איירס, ארגנטינה באוקטובר 2018 היא זכתה ב-3 מדליות, 2 זהב ו-1 ארד. מדליות זהב במשחה ל-50 מטר חופשי בתוצאה של 25.14 שניות ובמשחה ל-100 מטר חופשי בשיא לאומי חדש של 54.19 שניות ומדליית ארד במשחה ל-200 מטר חופשי בתוצאה של 1:58.25 דקות.

===2019===
באליפות העולם שנערכה בקוואנגג'ו, קוריאה הדרומית ביולי 2019 סיימה סימנובה במקום תשיעי במשחה ל-200 מטר חופשי בשיא לאומי חדש של 1:57.16 דקות, כבר בשלב המוקדמות היא קבעה שיא לאומי חדש של 1:57.32 דקות ובמקום 19 במשחה ל-100 מטר חופשי בתוצאה של 54.62 שניות. נוסף לכך, היא סיימה במקום 11 במשחה שליחות 4x100 מטר חופשי בשיא לאומי חדש של 3:40.78 דקות, כשחיינית ראשונה היא קבעה תוצאה של 55.09 שניות.

===2021===
====אלופת אירופה====
באליפות אירופה שנערכה בבודפשט, הונגריה במאי 2021 זכתה סימנובה במדליית זהב במשחה ל-200 מטר חופשי בשיא אישי חדש של 1:56.27 דקות, לפני פדריקה פלגריני מאיטליה (1:56.29 דקות) ופרייה אנדרסון מבריטניה (1:56.42 דקות). נוסף לכך, היא סיימה במקום שביעי במשחה ל-100 מטר חופשי בתוצאה של 53.74 שניות, בשלב חצי הגמר היא קבעה תוצאה של 53.68 שניות ועלתה מהמקום החמישי לגמר, במקום שמיני במשחה ל-50 מטר חופשי בתוצאה של 24.67 שניות ובמקום 12 במשחה שליחים 4x100 מטר מעורב משולב בתוצאה של 3:48.86 דקות, כשחיינית רביעית היא קבעה ב"זינוק שליחות" תוצאה של 52.51 שניות, התוצאה השנייה בטיבה באליפות כולה.

===2021===
באולימפיאדת טוקיו (2020) סיימה סימנובה במקום שישי במשחה ל-200 מטר חופשי בשיא לאומי חדש של 1:55.45 דקות. כבר בשלב חצי הגמר היא קבעה שיא לאומי חדש של 1:56.14 דקות. נוסף לכך, היא סיימה פעמיים במקום 21 במשחה ל-50 מטר חופשי בתוצאה של 24.92 שניות ובמשחה ל-100 מטר חופשי בתוצאה של 53.98 שניות.

== שיאים אישיים ==
===בריכה אולימפית===
* 50 מטר חופשי: 24.67 שניות (2021)
* 100 מטר חופשי: 53.68 שניות (2021)
* 200 מטר חופשי: 1:55.45 דקות (2021), שיא צ'כיה
* 400 מטר חופשי: 4:08.89 דקות (2020)

===בריכת 25 מטר===
* 50 מטר חופשי: 24.57 שניות (2017)
* 100 מטר חופשי: 52.46 שניות (2018)
* 200 מטר חופשי: 1:53.83 דקות (2019)
* 400 מטר חופשי: 4:03.42 דקות (2019)

==ראו גם ==

== קישורים חיצוניים ==

קטגוריה:שחייניות חופשי
קטגוריה:ספורטאיות צ'כיות
קטגוריה:אלופות אירופה בשחייה
קטגוריה:שחייניות באולימפיאדת טוקיו (2020)
קטגוריה:שחייניות באולימפיאדת פריז (2024)
קטגוריה:ילידות 2000
אגם גאלבה

גאלבה (בליטאית: Galvė) הוא אגם בטרקאי שבליטא. באגם 21 איים, אחד מהם הוא מושבה של "טירת האי" המפורסמת. על חופו הדרומי של האגם יושבת טירה נוספת, המכונה טירת חצי האי של טרקאי . באי בז'ניטלה (Bažnytėlė) ישנם אף חורבות של כנסייה אורתודוקסית קטנה. טרקאי הייתה לבירת הדוכסות הגדולה של ליטא בשנים 1321–1323, לפני שנקבעה וילנה כבירת הדוכסות. סביב האגם ומרבית האגמים האחרים שסביב הטירה והעיר נתפתחו אגדות עם, המערבות לרוב סיפור אהבה טראגי.

האגם משמש בין היתר לדיג וכן לתחרויות דיג, ונפוצים בו דגי ליבקית.

משמעות שמו האגם בליטאית היא "ראש", ואמונה עממית למקור השם גורסת כי מאחר שבכל שנה טובע בו לפחות אדם אחד, האגם דורש לפחות "ראש" בשנה. למעשה פירוש אטימולוגי מקובל יותר הוא ששם האגם נובע מהמילה galvis (מדרון תלול של אגם), המקושרת לעומק, או מהמילה הלטבית dzelve (בור מים).

== גלריית תמונות ==
<gallery>
קובץ:Walking on the frozen Lake Galve (Trakai, Lithuania, 2013).jpg|תיירים הולכים על אגם גאלבה הקפוא, לכיוון טירת האי, מרץ 2013
קובץ:Trakai Island Castle, Lithuania - Diliff.jpg|טירת האי היושבת על אי באגם גאלבה
קובץ:Trakai (3).jpg|הגשר המוביל אל טירת האי
קובץ:Trakai, Lithuania - panoramio - Michal Gorski.jpg|טירת האי
קובץ:Trakai old castle.jpg|טירת חצי האי של טרקאי בחופו הדרופי של אגם גאלבה
קובץ:N trakai 1pilis.JPG|המגדל הדרומי של טירת חצי האי, המגדל הגדול ביותר והשמור ביותר של הטירה
</gallery>

== קישורים חיצוניים ==

קטגוריה:ליטא: גאוגרפיה
קטגוריה:אירופה: ימות ואגמים
היקאווה מארו

היקאווה מארו היא ספינה יפנית ששימשה בין השאר להעברת פליטים יהודיים מליטא לצפון אמריקה בין השנים 1940 ל-1941 ובכך עזרה לעשרות יהודים להנצל בתקופת השואה.

==שימושיה של הספינה לפני מלחמת העולם השנייה==
ב-30 בספטמבר 1929 נבנתה הספינה "היקאווה מארו" כספינת תענוגות עבור חברת הספנות היפנית "ניפון יוסן" ונודעה כ"מלכת האוקיינוס השקט". הספינה הייתה חלק מקבוצה של שלוש ספינות שנבנו באותו דגם והפליגו מספר פעמים בין יוקוהאמה שביפן לוונקובר שבקנדה וסיאטל שבארצות הברית, והיא היחידה ששרדה מביניהן גם לאחר מלחמת העולם השנייה. שתי הספינות האחרות הוטבעו במהלך קרבות מלחמת העולם השנייה בחזית האוקיינוס השקט.

==שימושיה של הספינה במהלך מלחמת העולם השנייה==
בזמן מלחמת העולם השנייה הספינה השיטה עשרות פליטים יהודיים שרצו להימלט מהנאצים. הפליטים יצאו מקובנה שבליטא והגיעו ליפן בזכות אשרות מעבר שקיבלו מקונסול יפן בקובנה צ'יאונה סמפו סוגיהרה ומהנציג הדיפלומטי ההולנדי בקובנה, יאן זווארטנדיק.

מיפן הפליגו בספינה "היקאווה מארו" 82 פליטים יהודים מאירופה הכבושה בתאריך 22 ביולי 1940 מיוקוהאמה בדרך לסיאטל, וושינגטון, בארצות הברית. הספינה עגנה בסיאטל בתאריך 3 באוגוסט 1940 ובכך הפכה לספינה היפנית הראשונה שהעבירה פליטים יהודים לצפון אמריקה. לאחר מכן בתאריך 5 ביוני 1941 הספינה הפליגה פעם נוספת מיוקוהאמה בדרך לוונקובר, קנדה, עם עצירה באמצע בסיאטל, ארצות הברית. הספינה עגנה בוונקובר בתאריך 17 ביוני 1941.

== עדויות ==
בין הפליטים היהודים שהיו על הספינה היו זרח ורהפטיג ומשפחתו. לימים, הפך זרח ורהפטיג לחבר כנסת וחתן פרס ישראל. הוא כתב ספר בשם 'פליט ושריד בימי השואה' שסיפר בין השאר על הפלגתו בספינה כפליט מידי הנאצים. בספרו הוא מתעד את חוויותיו בספינה ומספר על אחד הפליטים שלא הייתה לו ויזה והתגנב לספינה כנוסע סמוי במטרה להגיע לארצות הברית. חלק מהפליטים גילו אותו ועזרו לו, הביאו לו מהאוכל שלהם ואף נתנו לו להתחבא בחדריהם. לפעמים כדי לשמור על הנוסע הסמוי בסתר, הפליטים האחרים לא נתנו לעובדי הניקיון לנקות את החדרים שלהם ואמרו שינקו אותו בעצמם כדי שלא יגלו בטעות את הנוסע מתחבא בחדריהם.

כאשר הספינה הגיעה לסיאטל, ורהפטיג ביקש את עזרתו של רב הקהילה, הרב שאול פנחס וולגלרנטר, בהברחת הנוסע הסמוי בתוך קבוצת הפליטים כשהוא ונכבדי העיר באו לקבל את פני הפליטים. הרב סירב בטענה שאינו רוצה להסתכן ולסכן את מעמד הרבנות בעירו ויעץ לזרח לנסות להציל את הפליט בוונקובר, שם הפיקוח בנמל היה פחות חמור מאשר בארצות הברית. הפליט הוברח לבסוף לוונקובר בעזרת נשות הארגונים הציוניים שעלו על הספינה לקבל את פני הפליטים, וכעבור מספר שנים קיבל מעמד חוקי בקנדה.

ב-21 בנובמבר 1941 הפכה הספינה "היקאווה מארו" לספינת בית חולים בחיל הים של יפן וסיימה את תפקידה כספינת פליטים. לאחר מלחמת העולם השנייה, הפכה היקאווה מארו לאוניית מטען ובשנת 1953 חידשה את שירותה בקו ההפלגה של סיאטל. משנת 1961 האונייה שמורה בפארק יאמאשיטה ביוקוהאמה, יפן, כספינת מוזיאון.

== לקריאה נוספת ==
* [https://ww2db.com/ship_spec.php?ship_id=535 היקאווה מארו] באתר World War II Database

==קישורים חיצוניים==

== הערות שוליים ==
נעמי מאטא'אפה

פיאמה נעמי מאטא'אפה (נולדה ב-29 באפריל 1957) היא פוליטיקאית סמואית וראש שבט (Matai) המכהנת כראש מפלגת Fa'atuatua i le Atua Samoa ua Tasi. היא התמודדה לתפקיד ראש ממשלת סמואה בשנת 2021 וניצחה את ראש הממשלה המכהן טוילאפה איונו סייללה מליאלגאוי.

קודם לכן הייתה מאטא'אפה האישה הראשונה שכיהנה כשרה בממשלת סמואה. בין השנים 2016–2020 כיהנה כסגנית ראש ממשלת סמואה, האישה הראשונה לכהן בתפקיד זה.

ב-24 במאי 2021 השביעה מאטא'אפה את עצמה לתפקיד ראש ממשלת סמואה, כאשר ראש הממשלה המכהן, טוילאפה איונו סייללה מליאלגאוי, סירב להכיר בלגיטימיות של השלטון הנבחר החדש, בטענה שהוא "מונה על ידי אלוהים." ב-27 במאי הפכה פלאו למדינה השנייה להכיר רשמית בממשלתה של מאטא'אפה. איי מרשל הצהירה כי היא "מעריכה ותומכת בהצהרתו של הנשיא פנואלו" (ומכירה בניצחונה של מאטא'אפה), וכי היא, יחד עם מיקרונזיה, "רואה חשיבות רבה בשמירה על שלטון החוק והערכים הדמוקרטים של איי האוקיינוס השקט."

==קישורים חיצוניים==

==ביאורים==

== הערות שוליים ==

קטגוריה:סמואים
קטגוריה:נשים בראשות ממשלה
קטגוריה:סמואה: פוליטיקה
קטגוריה:ילדי מנהיגי מדינות
קטגוריה:בוגרות אוניברסיטת ויקטוריה בוולינגטון
קטגוריה:ילידות 1957
קטגוריה:ילידי 1957
בינון דור

בינון דור (שם מדעי: Oxynoemacheilus insignis) הוא מין של דג ממשפחת הבינוניים, הנמצא בסכנת הכחדה ותפוצתו מוגבלת למעיינות עמק בית-שאן.

== תיאור ==
ראשו של הדג מחודד. סביב הפה 6–8 בינים. מתאפיין בזנב ממוזלג מעט, ובקשקשים קטנים המכסים את גופו. אורכו בין 50 ל-70 מ"מ. הגוף מנומר.

הדג מצוי במים זורמים, בין אבני הקרקעית.

== היסטוריה ==
הבינון התגלה במעיינות עמק בית שאן בשנות ה-60 על ידי ד"ר מנחם גורן מומחה לדגים מאוניברסיטת תל אביב, וזוהה כמין חדש למדע. אז גם הבינו החוקרים כי דג זה, השוכן על קרקעית הנחל, הוא אנדמי לישראל ולאזור מעיינות עמק בית שאן.

רשות הטבע והגנים השלימה ב-2016 פרויקט ייחודי הכולל הקמה של בית גידול חדש להצלת הזן הנדיר הנמצא בסכנת הכחדה, בשמורת הטבע תל סהרון. בית הגידול המלאכותי ישמש כאתר נוסף לאלו הטבעיים לשמירה על הדג.<ref></ref>

==קישורים חיצוניים==

== הערות שוליים ==

קטגוריה:בעלי חיים שתוארו ב-1843
קטגוריה:טקסונים שתוארו בידי יוהאן יאקוב הקל
קטגוריה:ארץ ישראל: בעלי חיים אנדמיים
קטגוריה:ארץ ישראל: דגי מים מתוקים
קטגוריה:בינוניים
אלמר פולוני

אלמר פולוני (במקור יהודה פולאצ'ק, בהונגרית: Polonyi Elemér; שאטוראליאויהיי, 31 באוקטובר 1870<ref></ref> – בודפשט, 15 בנובמבר 1942) היה פסנתרן יהודי-הונגרי, מורה למוזיקה, מלחין.

== ביוגרפיה ==
אלמר פולוני נולד במשפחה יהודית כבנם של איגנץ פולוני (Pollatschek) (1916–1844)<ref></ref> שהיה יצרן יין ושל פאני ברגר (1852–1930).<ref></ref> הוא היה תלמידו של אימרה סקיי ב"מוזיקה הלאומית" (נקרא היום "גימנסיית בלה ברטוק להכשרת מוזיקלית ולכלי נגינה") ולאחר מכן של שטאבנהאגן בוויימאר. הוא למד גם בקונסרבטוריון של וינה. הוא נתן כמה קונצרטים בערים הונגריות ובחו"ל. בשנת 1902 הוא הפך למורה למוזיקה בגימנסייה שהוא עצמו למד ומאוחר יותר מונה למנהל כבוד שלה.<ref>Szabolcsi Bence-Tóth Aladár: Zenei lexikon, Átdolgozott új kiadás. Főszerk. dr. Bartha Dénes, szerk. Tóth Margit. Bp., Zeneműkiadó Vállalat, 1965., III. k. 137. old.</ref>

== יצירותיו ==
* קטעי פסנתר
* רפסודיה הונגרית 1891
* Caprice
* Scenes de Ballet
* Polonaise de concert
* La mer
* שירים

== לקריאה נוספת ==
* [https://www.arcanum.com/en/online-kiadvanyok/Lexikonok-magyar-eletrajzi-lexikon-7428D/p-77238/polonyi-elemer-77532/ אלמר פולוני] בלקסיקון הביוגרפי Arcanum

==קישורים חיצוניים==

== הערות שוליים ==

קטגוריה:מלחינים יהודים הונגרים
קטגוריה:מורים למוזיקה בהונגריה
קטגוריה:מלחינים מהתקופה הרומנטית
קטגוריה:פסנתרנים הונגרים
קטגוריה:שאטוראליאויהיי: אישים
קטגוריה:פסנתרנים יהודים הונגרים
קטגוריה:פסנתרנים יהודים
קטגוריה:הונגרים שנולדו ב-1870
קטגוריה:הונגרים שנפטרו ב-1942
אתי מאירסון

אתי מאירסון (נולדה ב-27 בספטמבר 1962) היא קצינת משטרה בדימוס בדרגת ניצב משנה, בתפקידה האחרון שירתה כמפקדת משטרת התנועה הארצית (מתנ"א) עד לסוף שנת 2022.

== ביוגרפיה ==
מאירסון התגייסה למשטרת ישראל בגיל 20. היא מילאה שורה של תפקידים בכירים במשטרה, בהם מפקדת מחוז חוף באגף התנועה, וסגנית מפקד משטרת התנועה הארצית. ב-2006 העידה עדות אופי לטובת אחד השוטרים בפרשת השוטרים הנוקמים. ב-2009 במהלך אסון הכרמל, שימשה כסגנית מפקדת תחנת חיפה. באוקטובר 2017 מונתה לראשת היחידה לביטחון מידע (יחב"מ). קודם לכן שימשה כמפקדת תחנת זכרון יעקב.

ב-30 במאי 2021 החלה לשמש כמפקדת משטרת התנועה הארצית (מתנ"א) וסיימה תפקיד זה בסוף שנת 2022, ממלא מקומה-נצ"מ יורם ברינה.

מאירסון בעלת תואר שני במנהל עסקים. היא נשואה לחיים, אם לשניים ומתגוררת בעתלית.

==הערות שוליים==

קטגוריה:שוטרות ישראליות
קטגוריה:ניצבי-משנה במשטרת ישראל
קטגוריה:ישראלים שנולדו ב-1962
קטגוריה:ישראליות שנולדו ב-1962
שאנדור וינצה

שאנדור וינצה (במקור ויינברגר, בהונגרית: Vincze Sándor; שאטוראליאויהיי, 3 ביולי 1886 – ארצות הברית, 1946) היה עיתונאי ופוליטיקאי יהודי-הונגרי.

== ביוגרפיה ==
שאנדור וינצה נולד במשפחה יהודית כבנם של יוז'ף ויינברגר ושל גבריאלה בישבאום. בקלוז'-נאפוקה הוא היה ממנהיגי הסוציאל-דמוקרטים המקומיים ובשנת 1918 מונה לסגן הנציב הממשלתי בטרנסילבניה. ברפובליקה הסובייטית ההונגרית פעל תחת מור פריאוס ולאסלו דיאנש והיה קומיסר העם של בודפשט (ראש קומיסריון העם העירוני) ופיקח על התחבורה, בריאות הציבור והבנייה. לאחר נפילת הרפובליקה הוא נעצר ב-13 באוגוסט 1919 בגין תפקידו תחת הרפובליקה, אך שוחרר כבר ב-25 באוגוסט. הוא היגר לווינה, משם כתב מכתב ביחד עם ברנאט קונדור נגד ג'רג' לוקאץ'<ref></ref> הוא היגר לארצות הברית באותה השנה עסק בעיתונאות ומת שם ב-1946.

== ראו גם ==
* ציאבה נאג': לקסיקון ספרות המהגרים ההונגרית. מוזיאון ספרותי ומרכז לספרות עכשווית, 2000.

== לקריאה נוספת ==
* אלברט וארי : קורבנות השלטון האדום בהונגריה, בודפשט 
* 
* [https://web.archive.org/web/20140728231008/http://home.arcanum.hu/fogoly/view/83337/?pg=0 אילן יוחסין של] שאנדור וינצה
* 

== הערות שוליים ==

קטגוריה:עיתונאים יהודים הונגרים
קטגוריה:פוליטיקאים יהודים הונגרים
קטגוריה:מהגרים מהונגריה לארצות הברית
קטגוריה:שאטוראליאויהיי: אישים
קטגוריה:הונגרים שנולדו ב-1886
קטגוריה:הונגרים שנפטרו ב-1946
קטגוריה:אמריקאים שנפטרו ב-1946
רוברט אינגרסול

רוברט גרין אינגרסול (באנגלית: Robert Green Ingersoll; 11 באוגוסט 1833 – 21 ביולי 1899) היה עורך דין, סופר ונואם אמריקני, שהיה ידוע בהגנתו של הזרם האגנוסטי. זכה לכינוי "האגנוסטי הגדול".

== חייו האישיים ==
רוברט אינגרסול נולד בדרזדן, ניו יורק. אביו, ג'ון אינגרסול, היה מטיף פרוטסטנטי שתמך בביטול העבדות בארצות הברית. דעותיו הקיצוניות גרמו לו ולמשפחתו לעבור ערים לעיתים קרובות. בבגרותו הפך רוברט למורה, ועיקר התמחותו היו לטינית והיסטוריה. רוברט נישא בשנת 1862 לאווה אמיליה פרקר (1841–1923). נולדו להם שתי בנות. הבת הבכורה, אווה אינגרסול-בראון, הייתה פמיניסטית וסופרגיסטית ידועה.<ref></ref>
== עריכת דין ==
רוברט ואחיו אבון התקבלו ללשכת עורכי הדין באילינוי בשנת 1854. אחד התיקים הזכורים ביותר הוא "משפט הכוכבים", שערורייה פוליטית במרכזה מערכת הדואר של ארצות הברית, בה נחשף כי עובדי דואר קיבלו שוחד כדי להעניק זכויונות למסדירת דואר בדרום ובמערב המדינה.

== מלחמת האזרחים ==
עם תחילת מלחמת האזרחים האמריקאית, רוברט הקים את גדוד הפרשים המתנדבים ה-11 של אילינוי ופיקד עליו. הגדוד נלחם בקרב שילה. ב-1862 רוברט, אז קצין בצבא האיחוד, נלכד על ידי חיילי הקונפדרציה בלקסינגטון, טנסי, ואז שוחרר על תנאי - נאסר עליו להילחם בחיילי הקונפדרציה עד אשר יוחלף בעבור חייל קונפדרציה בדרגה שווה לזו שלו. תנאי זה הקשה על רוברט למלא את תפקידו הצבאי, והוא הגיש את התפטרותו מהצבא ביוני 1863.

== כניסה לפוליטיקה ==
לאחר המלחמה, רוברט כיהן כתובע הכללי באילינוי. אף על פי שמעולם לא נבחר למפלגה הרפובליקנית, הוא היה חבר מרכזי במפלגה. דעותיו בנוגע לעבדות, זכות הבחירה של נשים וסוגיות אחרות הקבילו לקונצנזוס הכללי בחברה, אך דעותיו האתאיסטיות והאגנוסטיות מנעו ממנו להתקדם מבחינה פוליטית.

== נאומים וחשיבה חופשית ==
התמונה הידועה היחידה של רוברט אינגרסול הפונה לקהל.
בהרצאה שכותרתה "הכופרים הגדולים", הוא תקף את רעיון קיומו של הגיהנום: "כל הנבזות, כל הנקמה, כל האנוכיות, כל האכזריות, כל השנאה, כל תחושת קלון שלב האדם מסוגל לחוש, צמחה ונשאה פרי במילה אחת - גיהנום."<ref></ref>

== מותו ==
אינגרסול מת מאי ספיקת לב בגיל 65. זמן קצר לאחר מותו אסף גיסו עותקים מכתביו כדי לפרסמם במהדורת ספרים - מהדורת דרזדן - 12 כרכים ששמרו את רעיונותיו ודעותיו של רוברט אינגרסול לדורות הבאים. אפרו של רוברט פוזר בבית הקברות הלאומי בארלינגטון.

== קישורים חיצוניים ==

* 
* 
* 
* 

== הערות שוליים ==

קטגוריה:אישים הקבורים בבית הקברות הלאומי ארלינגטון
קטגוריה:עורכי דין אמריקאים במאה ה-19
קטגוריה:סופרים אמריקאים
קטגוריה:סופרים כותבי אנגלית
קטגוריה:אמריקאים שנולדו ב-1833
קטגוריה:אמריקאים שנפטרו ב-1899
מערכת עין הנץ

מערכת עין הנץ היא מערכת ניטור כלי רכב בשימוש משטרת ישראל, בה נעשה שימוש בטכנולוגיית (זיהוי מספר הלוחית ממצלמה) ומאגדת כמות לא ידועה של נתונים כגון מספרי רכב, מיקומים וזמנים על כלי רכב בכבישים בישראל.

המערכת מסוגלת להשתמש במידע בה כדי לשלוח התראות בזמן אמת על מיקומים של כלי רכב, היסטורית נסיעה של כלי רכב, האם הרישיון בתוקף, האם הרכב פסול נהיגה, תמונה של הרכב הנקלט במצלמה ועוד נתונים מצונזרים נוספים<ref></ref>.

בעקבות עתירה לבג"ץ, שטענה כי אין למשטרה סמכות להפעיל את המערכת, תוקנה פקודת המשטרה בשנת 2024, ונקבעה סמכות מפורשת כזו.

== היסטוריה ==
המשטרה הוציאה מכרז למערכת בשנים 2012–2013.

המערכת החלה להיקלט ב-2013, בתקופתו של המפכ"ל יוחנן דנינו, אך השימוש בה הורחב בתקופת המפכ"ל רוני אלשיך.

ב-2014 המערכת נפרסה כפיילוט במרחב שרון וניתנה לימ"ר של אגף התנועה וליחידת אתגר המתמחה במאבק בגניבות רכב. צמרת המשטרה תיעדפה את הפרויקט כאחד הנושאים המרכזיים לטיפול לשנת 2015. בשנת 2018 השר לביטחון פנים גלעד ארדן שם דגש על המערכת כחיזוק טכנולוגי בתוכנית העבודה.

== ביקורת ==
מאז ידיעת הציבור נמתחה ביקורת רחבה בנושא, אך בשל ריבוי הפרטים החסרים/המצונזרים אודות היכולות של המערכת, האופי והיקף השימוש בה, היה קושי רב לבקר אותה או להציג בעיות שעלו בעקבותיה.

למרות זאת, תועדו מקרים בודדים כגון מקרה מעצר שבו התביעה המשטרתית חזרה בה וביטלה את ההאשמות כנגד צעיר שנעצר בגין עברות אחזקה בסמים לאחר שנחשף מידע על שימוש במערכת עין הנץ כגורם מודיעיני מרכזי בהובלת השוטרים אל החשוד<ref></ref><ref></ref>, ואף עדות ממקור משטרתי על שימוש רחב היקף יותר מהמצופה ממערכת בעלת רגישות גבוהה שכזו.

בעקבות אירועים אלו, החשיפה התקשורתית ועתירה שהגישו האגודה לזכויות האזרח בישראל ופרטיות ישראל<ref></ref><ref></ref> בית המשפט קרא למשטרה להסדיר בחוק את השימוש במערכת<ref></ref>, כל זאת אף על פי שכבר ב-2012 הוציא משרד המשפטים הנחיה לפיה תיעוד ממצלמות שמזהות לוחיות רישוי ייחשב "מאגר מידע" לפי חוק הגנת הפרטיות<ref></ref> (מחייב בין היתר לרשום את המאגר במשרד המשפטים).

בשנת 2020 מרכז המחקר והמידע של הכנסת פרסם מסמך בו גם ביקר את חוסר המדיניות בנושא.

בינואר 2022 הוציא בג"ץ צו על תנאי המורה למדינה לנמק מדוע לא תחדל המשטרה להשתמש במערכת עד הסדרת השימוש בחקיקה.

בינואר 2023 עבר בכנסת חוק לתיקון פקודת המשטרה (מס' 40) ובו הסדרים בנושא<ref></ref><ref></ref><ref></ref>.

==הערות שוליים==

קטגוריה:זיהוי תווים אופטי
קטגוריה:לוחיות רישוי לרכב
קטגוריה:משטרת ישראל: אמצעים
קטגוריה:ישראל: מאגרי נתונים
קטגוריה:פרטיות
פניולה

פניולה (בהונגרית: Panyola) הוא כפר קטן במחוז סבולץ'-סטמאר-ברג שבצפון מזרח הונגריה. 

בדומה ליישובים רבים באירופה, גם אוכלוסיית פניולה קטנה משמעותית בעשרות השנים האחרונות, מ-754 תושבים בשנת 1990 עד 552 תושבים בשנת 2020.

הכפר ואזורו מיושבים לסירוגין כבר מהמאה ה-13.

==יהודי פניולה==
יהודים חיו בפניולה בתקופות זמן שונות. בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|23
|
|-
|1880
|54
|1,211
|-
|1910
|65
|
|-
|1920
|60
|
|-
|1930
|42
|
|-
|1941
|30
|1,497
|-
|}

==קישורים חיצוניים==

* 
* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
תמר ברגמן

תמר ברגמן (ט' בשבט תרצ"ט, 29 בינואר 1939 - ח' בחשון תשע"ז, 9 בנובמבר 2016) הייתה סופרת ועורכת תוכניות רדיו לילדים ובני-נוער.

==קורות חיים==

תמר ברגמן נולדה בתל אביב, בת לפניה (לבית אורלוב) ולכתריאל יפה (אחיה של דורה גוטמן, רעייתו של נחום גוטמן), רב-החובל של הספינה ארי הים, שלימים נקראה כ"ג יורדי הסירה.
בהיותה בת שנתיים וחצי, נספה אביה בפעילות מבצעית עם היעלמותה של הספינה כ"ג יורדי הסירה. אודותיו כתבה את הספר רב חובל שב אלייך .

בצעירותה למדה בקיבוץ אשדות יעקב ובהמשך בבית הספר התיכון על שם ארלוזורוב בירושלים.

את לימודיה האקדמיים עשתה בפקולטה למדעי הרוח של האוניברסיטה העברית בירושלים וכן למדה ספרות צרפתית בסורבון בצרפת.

==משפחתה==

בעלה היה הפסיכולוג ד"ר זאב ברגמן.

אחיה היה ד"ר דן יפה, פיזיקאי אשר נקרא בשמו המחתרתי של אביו בההגנה.

בנה, עופר ברגמן, הוא פרופסור חבר במחלקה למדעי המידע באוניברסיטת בר-אילן.

בתה, אורית ברגמן, היא מאיירת ישראלית ומרצה באקדמיה לאמנות ועיצוב בצלאל. בין השאר איירה את הספר מוק של אמה.

כלתה, רותו מודן, היא אמנית, מאיירת ומחברת ספרי קומיקס ישראלית. בין איוריה שני ספרים של תמר ברגמן: קונכיית הסודות , והספר איפה? 

==הוקרה==
* 1984 - פרס ברנשטיין : ספר הילד משמה 
* 1989 - פרס זאב : לספר לאורך המסילה 
* 1993 - הדלקת משואה ביום העצמאות
* 1994 - פרס הקרן לירושלים : לספר כמראה לטושה 
* 1995 - פרס אקו"ם : לספר קונכית הסודות 
* 2000 - פרס זאב : לספר אינה עפה עם הציפרים 

==קישורים חיצוניים==
* 
* [https://www.dafdaf.co.il/Details.asp?MenuID=2&SubMenuID=144&PageID=2983&Ot=á תמר ברגמן באתר דף-דף]
* [https://library.osu.edu/projects/hebrew-lexicon/99995-files/99995062/99995062-038-41-43.pdf גרשון ברגסון על הספר :כל אחד היה פעם ילד]
* [https://www.tapuz.co.il/threads/אתר-דףדף-אבל-על-מותה-של-הסופרת-תמר-ברגמן-img-http-timg-co-il-f-emo16-gif-img.15058526/#post-139832129 תמר ברגמן: מאחורי הספרים באתר דף-דף]
* [https://www.google.co.il/search?q=תמר+ברגמן&newwindow=1&sxsrf=ALeKk00X5GpJmvMA7VV4feOJphYgU4gwFw:1622428125826&tbm=isch&source=iu&ictx=1&fir=QID56M2uA-d2IM%252CrYkm0Bu-EYeAYM%252C%252Fm%252F05x03l4&vet=1&usg=AI4_-kTN9QJI3aT2uTYhMFiedEonNEbAbg&sa=X&ved=2ahUKEwjn3fPg7_LwAhUC5eAKHQcTCJIQ_B16BAgiEAI&biw=1422&bih=642&dpr=1.13 תמונות תמר ברגמן וספריה]

==הערות שוליים==

קטגוריה:סופרות ישראליות
קטגוריה:סופרות ילדים ונוער ישראליות
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:סופרות כותבות עברית
קטגוריה:סופרים ישראלים
קטגוריה:סופרי ילדים ונוער ישראלים
קטגוריה:סופרים כותבי עברית
קטגוריה:עורכות ישראליות
קטגוריה:עורכים ישראלים
קטגוריה:משיאי משואה ביום העצמאות: 1993
קטגוריה:ישראליות שנולדו ב-1939
קטגוריה:ישראלים שנולדו ב-1939
קטגוריה:ישראליות שנפטרו ב-2016
קטגוריה:ישראלים שנפטרו ב-2016
פניגה

פניגה (בהונגרית: Penyige) הוא כפר קטן במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם אוכלוסיית פניגה קטנה משמעותית בעשרות השנים האחרונות, מ-747 תושבים בשנת 1990 עד 701 תושבים בשנת 2020.

הכפר ואזורו מיושבים לסירוגין כבר מהמאה ה-12.

==יהודי פניגה==
יהודים חיו בפניגה בתקופות זמן שונות, ובחורשה סמוכה קיים בית קברות יהודי ובו כ-10 מצבות ישנות. יהודי הכפר היו כפופים לקהילה היהודית בפהרגיארמט. בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|26
|
|-
|1880
|36
|595
|-
|1910
|32
|
|-
|1920
|17
|
|-
|1930
|12
|
|-
|1941
|20
|816
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
רעות דוד

רעות דוד (נולדה ב-3 ביוני 1989) היא כדורגלנית ישראלית, ששיחקה בעמדת הבלמית בקבוצת בנות נתניה בליגה הלאומית בכדורגל נשים ובנבחרת ישראל.

==ביוגרפיה==
דוד החלה לשחק כדורגל בגיל צעיר, בצוותא עם אחותה, שני, בקבוצת הכדורגל לילדים של מכבי חדרה, משום שלא הייתה אז מסגרת כדורגל נשים שתוכל לקלוט אותה. עם הקבוצה זכתה בגביע טורניר "פוקס קידס", שאף זיכה אותה בנסיעה לטורניר העולמי בברצלונה באותה שנה. עד הקמת קבוצת הכדורגל שיחקה בקבוצת כדורסל.

עם הקמת קבוצת כדורגל הנשים מכבי כישרונות חדרה ב-2004 הצטרפה לקבוצה.

==קריירה מקצועית==
===מועדונים===
דוד שיחקה במכבי כישרונות חדרה החל מעונת 2004/2005 ועד עונת 2020/2021 ברצף. במהלך תקופה זו הייתה קפטנית הקבוצה במשך שנים רבות. הישג השיא של דוד היה זכיית הקבוצה בגביע המדינה בעונת 2014/2015 והנפת הגביע כקפטנית הקבוצה.

===נבחרת ישראל===
דוד צורפה לנבחרת ישראל עד גיל 19 ורשמה במסגרתה 7 הופעות, במהלכן כבשה שער אחד.

את הופעת הבכורה שלה בנבחרת הבוגרת ערכה במשחק ידידות נגד נבחרת בלארוס, ב-15 באוגוסט 2009. בסך הכל רשמה 5 הופעות בנבחרת הבוגרת של ישראל, בהן כבשה שער אחד.

==תארים==
;מכבי כישרונות חדרה
* גביע המדינה: 2014/2015

==קישורים חיצוניים==

* [https://www.football.org.il/players/player/?player_id=62443 פרופיל], באתר ההתאחדות לכדורגל בישראל
* 
* [http://www.gfn.co.il/inner.asp?page=231763&item=&search= מכורות לכדור] באתר גפן מגזין המושבות, 16 ביולי 2010
* [https://citynews.co.il/שני-ורעות-דוד-כדורגל-חלומי/ שני ורעות דוד כדורגל חלומי] באתר העיר ניוז, 10 בינואר 2021

קטגוריה:כדורגלניות ישראליות
קטגוריה:כדורגלנים ישראלים
קטגוריה:בלמות כדורגל ישראליות
קטגוריה:בלמי כדורגל ישראלים
קטגוריה:חדרה: כדורגלניות
קטגוריה:כדורגלניות מכבי כישרונות חדרה
קטגוריה:ישראליות שנולדו ב-1989
קטגוריה:ישראלים שנולדו ב-1989
מטעה כחול-קווים

מטעה כחול-קווים (שם מדעי: Plagiotremus rhinorhynchos) הוא מין של דג ממשפחת הקרנוניים, החי בשוניות אלמוגים באוקיינוס ההודי והאוקיינוס השקט לאורך האזור האינדו-פסיפי. דג זה מתחקה אחרי הדג נקאי אילתי, ממשפחת השפתוניים המצוי באזור חיותו.

==מאפיינים חיצוניים==
דג זה מגיע לאורך של 12 סנטימטרים בקירוב והוא בעל גוונים צהובים ועליהם פסים אופקיים כחולים. חלקם בעלי גוונים שחורים ועליהם פסים אופקיים כחולים כשהזנב והסנפירים צהובים. הדג יכול להבריק את צבעי הפסים הכחולים כשהוא מחפש מזון ובניגוד למרבית הקרנונים הוא יכול לשחות ביעילות במים מעל הקרקעית, אף שלרוב הוא נח בין תעלות או חורים בסלע או באלמוגים.

==דמיון והבדל ביחס לדג הנקאי==
הדג דומה במראהו וצורת שחייתו לדג הנקאי, המנקה דגים אחרים מטפילים. עם זאת בניגוד אליו הוא לא אוכל טפילים ועור מת, אלא מתנהג בעצמו כטפיל על דגים אחרים, מהם הוא קורע פיסות בשר קטנות. הוא בעל אופיואיד ארס חלש המעמעם את הפגיעה בקורבנותיו, כשלחץ הדם שלהם יורד מעט והמטעה יכול להימלט מהם במהירות. חלק מהדגים מזהים אותו ולא מתקרבים לתחנות ניקוי בסביבתו.

הצלחתו של הדג תלויה ביחסים מול הנקאי האילתי - בדומה לחקיינות בטסיאנית היא תלויה בכך שהמחוקה (הנקאי) יעלה בשכיחותו בהרבה על המחקה (המטעה), אחרת הדגים יקשרו בין הנקאים לטפיליהם ויימנעו מקרבה לעמדות הניקוי.

==קישורים חיצוניים==

==הערות שוליים==

קטגוריה:בעלי חיים שתוארו ב-1852
קטגוריה:טקסונים שתוארו בידי פיטר בליקר
קטגוריה:קרנוניים
קטגוריה:דגים במפרץ אילת
הקבינט של ארצות הברית בממשל וורן הרדינג

הקבינט של הנשיא הרדינג, 1921
הקבינט של ארצות הברית בממשל וורן הרדינג כיהן במשך שנתיים וחמישה חודשים, ממועד השבעת הנשיא הרדינג ב-4 במרץ 1921 ועד למותו ב-2 באוגוסט 1923.

==הרכב הקבינט==
הקבינט כלל 11 בעלי תפקידים. בסך הכל כיהנו בו 13 גברים. 

תקופת כהונתו של הרדינג כנשיא הייתה קצרה. לכן כיהנו רוב האישים שמונו לקבינט עם הקמתו במשרותיהם במשך כל ימיו של הקבינט. חילופי גברי חלו רק בתפקידי המנהל הכללי של הדואר ומזכיר הפנים.

==חברי הקבינט==
===מזכירי מחלקות הממשל===
* מזכיר המדינה: צ'ארלס אוונס יוז (1921-1923)
* מזכיר האוצר: אנדרו ויליאם מלון (1921–1923)
* מזכיר המלחמה: ג'ון ויקס (1921-1923)
* התובע הכללי: הארי מיקאיה דוהרטי (1921-1923) 
* המנהל הכללי של הדואר: ויל הייז (1921-1922), יוברט וורק (1922-1923), הארי סטיוארט ניו (1923) 
* מזכיר הצי: אדווין דנבי (1921-1923)
* מזכיר הפנים: אלברט פול (1921-1923), יוברט וורק (1923)
* מזכיר החקלאות: הנרי קאנטוול וואלאס (1921-1923)
* מזכיר המסחר: הרברט הובר (1921-1923)
* מזכיר העבודה: ג'יימס ג' דייוויס (1921–1923)

===בעלי תפקידים ברמת הקבינט===
* סגן הנשיא: קלווין קולידג' (1921–1923)

==קישורים חיצוניים==

==הערות שוליים==

*
הרדינג